108. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 40374 της 22 Δεκ. 1979/8 Φεβρ.  1980 (ΦΕΚ Β΄ 119) Περί μετεκπαιδεύσεως στην ειδικότητα Συντηρητών Λεβητοστασίων Κεντρικής Θερμάνσεως. Έχοντας υπόψη: α)Τις διατάξεις των άρθρ.1 και 11 παρ.1 του Ν.Δ. 212/69 «περί οργανώσεως και διοικήσεως του Οργανισμού Απασχολήσεως Εργατικού Δυναμικού». Σελ. 98,652 Τεύχος 750-Σελ. 64 β)Τις διατάξεις του άρθρ 3 του Ν.Δ. 1104/72 «περί θεμάτων τινών ασφαλίσεως και εκπαιδεύσεως των επαγγελματικώς καταρτιζομένων». γ)Την 48210/2160/10.12.77 απόφασή μας «περί ανακαθορισμού ορίων ηλικίας των υποψηφίων εργαζομένων για μετεκπαίδευση ή Επιμόρφωση στις Σχολές του ΟΑΕΔ». δ)Την 34200/1530/9.8.77 απόφασή μας «περί της ηλικίας των εισαγομένων στις Σχολές και τα Κέντρα Επαγγελματικής Καταρτίσεως και Μετεκπαιδεύσεως εργαζομένων του Ο.Α.Ε.Δ.». ε)Τη σχετική πρόταση του Δ.Σ. του ΟΑΕΔ (απόφαση Δ.Σ. 814/8.11.79, έγγραφο 83301/4.12.79). στ)Την 45211/6023/27.11.78 απόφαση «περί μεταβιβάσεως αρμοδιοτήτων του Υπουργού Εργασίας εις τον Γεν. Γραμματέα, Γεν Δ/ντάς, Αναπλ. Γεν. Δ/ντάς, Προϊσταμένους Δ/νσεων και Υπηρεσιών και Προϊσταμένους Τμημάτων», αποφασίζουμε: 1.Καθορίζουμε για τη Μετεκπαίδευση στην ειδικότητα Συντηρητών Λεβητοστασίων Κεντρικής Θερμάνσεως: α)Τη διάρκεια εκπαιδεύσεως σε 100 ώρες συνολικά, πραγματοποιούμενος σε 33 εργάσιμες ημέρες με 3ωρη ημερήσια διδασκαλία εκτός μιας ημέρας που η διδασκαλία θα είναι 4ωρη. β)Τα προσόντα των υποψηφίων ως εξής: 1)Γραμματικές Γνώσεις: Απολυτήριο Δημοτικού Σχολείου. 2)Ηλικία: 18-50 ετών 3)Διετής προϋπηρεσία στο επάγγελμα. 2.Η ηλικία των υποψηφίων υπολογίζεται σύμφωνα με όσα ορίζονται στην απόφασή μας αριθ. 34200/1530/9.8.77 «περί της ηλικίας των εισαγομένων στις Σχολές και τα Κέντρα Επαγγελματικής Καταρτίσεως και Μετεκπαιδεύσεως εργαζομένων του ΟΑΕΔ». 15.Γ .β.107-108 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.)

[Source: greek_legal_code_raptarchis | Tokens: 1714]